Nos Guido Dei gratia Eduensis episcopus universis presentes litteras inspecturis notum facimus quod Hugo de Meniers, quondam senescalus Eduensis, in nostra presentia constitutus vendidit et quittavit capitulo Eduensi pro magna necessitate sua terram suam et homines suos de Macon cum tenementis eorum, pro pretio sexaginta librarum Divion. Quam venditionem, nos de cujus feudo dicta terra et homines movere noscuntur, laudamus et concedimus in perpetuum valiturram. In cujus rei testimonium, presentibus litteris, ad petitionem dicti Hugonis, sigillum nostrum apposuimus. Actum anno gratie Mº CCº quadragesimo primo, mense Maio.